section_heading: 1990-te
paragraph_text: Nedugo zatim, Domovinski rat odveo je brojne članove Jedinstva dragovoljno u redove snaga za obranu Hrvatske. Time se ne prekida rad društva, nego s još većim motivom pristupa se probama, ponekad i u teškim uvjetima, ali ide se dalje.Brojni humanitarni koncerti i promicanje istine o ratu u Hrvatskoj obilježili su početak desetljeća. U Velikoj Britaniji 1992. godine u Llangollenu, u teškim vremenima za Republiku Hrvatsku, s ponosom je zavijorena hrvatska zastava na pobjedničkom postolju – 1. mjesto s 96 bodova (od 100) i veličanstveni doček u Splitu nakon 3 dana puta. Prvi je to put da je jedan hrvatski KUD na međunarodnom natjecanju zavijorio hrvatski stijeg pobjednika. Festival održava pod visokim pokroviteljstvom kraljice Ujedinjenog Kraljevstva, a Njeno Veličanstvo Elizabeta II., te 1992. godine je nazočila zatvaranju ove velike manifestacije.